महाराष्ट्र में उद्धव के करीबी सुभाष देसाई का बेटा शिवसेना के शिंदे गुट में शामिल
Breaking News Headlines Today, Pictures, Videos and More From Dainik Bhaskar (दैनिक भास्कर), narendra modi, rahul gandhi, amit shah, priyanka gandhi
महाराष्ट्र के पूर्व उद्योग मंत्री और उद्धव ठाकरे गुट के नेता सुभाष देसाई के बेटे भूषण देसाई सोमवार को CM एकनाथ शिंदे की शिवसेना में शामिल हो गए। इस मौके पर CM शिंदे भी मौजूद थे। सुभाष देसाई को उद्धव का करीबी माना जाता है।
आज की अन्य बड़ी खबरें...
इंदौर में C-21 मॉल में डॉक्टर ने किया सुसाइड, चौथी मंजिल से कूदकर दी जान
इंदौर में एक रिटायर्ड डॉक्टर ने C-21 मॉल की चौथी मंजिल (करीब 70 फीट ऊंचाई) से कूद कर खुदकुशी कर ली। वे सिर के बल नीचे गिरे। उन्हें अस्पताल ले जाया गया। जहां डॉक्टरों ने उन्हें मृत घोषित कर दिया। बताया जा रहा है कि वे रीढ़ की हड्‌डी की बीमारी से ग्रसित थे। आशंका जताई जा रही है कि इसी के चलते उन्होंने ये कदम उठाया। विजयनगर पुलिस मामले की जांच कर रही है। पूरी खबर यहां पढ़ें...
मुंबई के मलाड में झुग्गी बस्ती में आग से एक व्यक्ति की मौत, 800 से ज्यादा झुग्गियां जलीं
मुंबई के मलाड अप्पा पाड़ा इलाके की झुग्गियों में सोमवार को आग लग गई। इस दौरान 15-0 एलपीजी सिलेंडरों में विस्फोट हुआ। घटना में एक व्यक्ति की मौत हो गई। शव बरामद कर लिया गया है और उसे अस्पताल भेज दिया गया है। बीएमसी ने बताया कि घटना में लापता और घायल लोगों का पता लगाया जा रहा है। करीब 800 से 1000 झुग्गियां आग में जल गई हैं। 
दिल्ली शराब नीति मामले में कविता के ऑडिटर बुच्ची बाबू को ED ने समन जारी कर 15 मार्च को पूछताछ के लिए बुलाया
दिल्ली शराब नीति मामले में ED ने तेलंगाना के मुख्यमंत्री केसीआर की बेटी के. कविता के ऑडिटर बुच्ची बाबू को समन जारी कर 15 मार्च को बुलाया है। इससे पहले शनिवार को ED कविता से 9 घंटो तक पूछताछ कर चुकी है। बता दें कि बुच्ची बाबू ने बताया था कि मनीष सिसोदिया और कविता के बीच राजनीतिक तालमेल था।
दिल्ली शराब घोटाला मामला; राउज एवेन्यू कोर्ट ने बिजनेसमैन अरुण रामचंद्र की रिमांड 16 मार्च तक बढ़ाई
राउज एवेन्यू कोर्ट ने दिल्ली शराब घोटाले से जुड़े मनी लॉन्ड्रिंग मामले की जांच में हैदराबाद के बिजनेसमैन अरुण रामचंद्र पिल्लई की रिमांड 16 मार्च तक बढ़ा दी है। मामले में प्रवर्तन निदेशालय (ED) उनसे पूछताछ कर रही है। इसके लिए ED ने कोर्ट में आवेदन दिया था, जिसे स्पेशल जज विकास ढुल ने मंजूरी दे दी है।
बेंगलुरु में एयरहोस्टेस की बिल्डिंग से गिरने से मौत, हत्या के आरोप में बॉयफ्रेंड गिरफ्तार
बेंगलुरु में एक एयरहोस्टेस की बिल्डिंग की चौथी मंजिल की बालकनी से गिरने से मौत हो गई। घटना शुक्रवार-शनिवार की रात की है। एयरहोस्टेस की पहचान अर्चना धीमान के रूप में हुई। मीडिया रिपोर्ट्स में दावा किया जा रहा है कि एयरहोस्टेस अपने ब्रॉयफ्रेंड से मिलने दुबई से बेंगलुरु आई थी। पुलिस ने उसके ब्रॉयफ्रेंड को गिरफ्तार कर लिया है, उसके खिलाफ हत्या का मामला दर्ज किया गया है।
मुंबई में नाबालिग के साथ गैंगरेप, दो आरोपी गिरफ्तार
मुंबई में एक नाबालिग लड़की के साथ गैंगरेप का मामला सामने आया है। वारदात 2 मार्च को रात करीब 1 बजे की है। लड़की दवा लेने जा रही थी तभी 2 आरोपियों ने उसे किडनैप कर लिया। आरोपी उसे विरार, पालघर जिले में ले गए और उसके साथ दुष्कर्म किया। आरोपी ने वारदात का वीडियो बना लिया और धमकी भी दी। दोनों के खिलाफ 11 मार्च को केस दर्ज किया गया। बांद्रा पुलिस ने इस मामले में 2 आरोपियों को गिरफ्तार किया है।
मुंबई के आनंद नगर इलाके में कई झुग्गियों में लगी आग
मुंबई के आनंद नगर इलाके में सोमवार को कई झुग्गियों में आग लग गई। मीडिया रिपोर्ट्स के मुताबिक, मौके पर दमकल की गाड़ियां मौजूद हैं। आग पर काबू पाने की कोशिश की जा रही है। फिलहाल किसी तरह के नुकसान की कोई खबर नहीं है।
महाराष्ट्र में मंत्रालय का घेराव करने नासिक से मुंबई पैदल निकले किसान, हाथों में लाल झंडे
महाराष्ट्र के नासिक से किसानों का संगठन विभिन्न मांगों को लेकर महाराष्ट्र के मंत्रालय का घेराव करने मुंबई-आगरा नेशनल हाईवे पर निकल पड़े हैं। उनके हाथों में लाल झंडे हैं और वे सरकार विरोधी नारे लगाते हुए जा रहे हैं।
किसानों की मांग है कि ज्यादा बारिश होने से खराब हुई प्याज, गोभी और कपास की राहत राशि मिलना चाहिए। वे फसलों का उचित दाम चाहते हैं। किसान चाहते हैं कि खेतों की मिट्टी की जांच हो, सरकार खाद बीज व सिंचाई के लिए बिजली मुहैया करवाए।
रामचंद्र पौडेल बने नेपाल के नए राष्ट्रपति, चीफ जस्टिस ने दिलाई शपथ
नेपाल में रामचंद्र पौडेल नेपाल के नए राष्ट्रपति बन गए हैं। उन्होंने काठमांडू में राष्ट्रपति भवन में पद की शपथ ली। कार्यकारी चीफ जस्टिस हरिकृष्ण कार्की ने उन्हें पद और गोपनीयता की शपथ दिलाई।
नेपाली कांग्रेस के वरिष्ठ नेता रामचंद्र पौडेल को 9 मार्च को नेपाल का तीसरा राष्ट्रपति चुना गया था। उन्होंने CPN-UML के सुभाष चंद्र नेम्बांग को हराया था। राष्ट्रपति बनने से पहले रामचंद्र 5 बार मंत्री और एक बार स्पीकर रह चुके हैं।
SC ने इलाहाबाद हाईकोर्ट परिसर के अंदर स्थित मस्जिद को हटाने का आदेश दिया
सुप्रीम कोर्ट ने इलाहाबाद हाईकोर्ट परिसर के अंदर बनी मस्जिद को तीन महीने के भीतर हटाने का निर्देश दिया है। SC ने कहा कि अगर तय समय में मस्जिद हटाई नहीं जाती है तो हाईकोर्ट सहित संबंधित अधिकारियों को अधिकार होगा कि वे निर्माण को हटा या गिरा दें।
दिल्ली के विधायकों की सैलरी में 66% की बढ़ोतरी
दिल्ली के विधायकों की सैलरी में 66% की बढ़ोतरी की गई है। उन्हें अब 54,000 रुपए की जगह हर महीने 90,000 रुपए सैलरी मिलेगी। बजट सत्र से पहले विधायकों की सैलरी, पेंशन और भत्तों को बढ़ाने के प्रस्ताव को राष्ट्रपति से मंजूरी मिल गई है।
दिल्ली सरकार के कानून, न्याय और विधायी मामलों के विभाग ने नोटिफिकेशन जारी कर इस बारे में जानकारी दी है। अब दिल्ली के सभी विधायकों को हर महीने सैलरी और भत्ते मिलाकर 1 लाख 70 हजार रुपए मिला करेंगे। पूरी खबर यहां पढ़ें...
114 दिन बाद देश में कोरोना के 524 नए मामले सामने आए
भारत में एक बार फिर कोरोना के मामलों में इजाफा देखने को मिल रहा है। स्वास्थ्य मंत्रालय के आंकड़ों के मुताबिक 114 दिन में पहली बार शनिवार को देश में कोरोना के 524 नए मामले सामने आए। वहीं, बीते 7 दिनों में कोरोना के चलते 6 लोगों की मौत हुई है।
मेडागास्कर में प्रवासियों से भरी बोट पलटी, 22 लोगों की हुई मौत 
मेडागास्कर में प्रवासियों से भरी बोट डूबने से 22 लोगों की मौत हो गई। ये सभी लोग अपना देश छोड़कर फ्रांस के मयोटे आइलैंड की तरफ जा रहे थे। बोट में कुल 47 लोग सवाल थे। अथॉरिटीज के मुताबिक हादसा मेडागास्कर के अंकाजोंबोरोना में हुआ। एक पुलिस अधिकारी ने ये भी बताया कि जिन 23 लोगों को इस हादसे में बचाया गया वो आपराधिक मामले से बचने के लिए भाग गए। दरअसल, अफ्रीका लगभग रोजाना कई लोग गैर कानूनी तरीके से यूरोप जाने की कोशिश करते हैं। इस दौरान ये हादसों का शिकार भी हो जाते हैं।
अनंतनाग में पुलिस और सेना ने भारी मात्रा में हथियार और गोली-बारूद पकड़े
जम्मू-कश्मीर में अनंतनाग पुलिस ने सेना के साथ मिलकर लश्कर के ठिकाने का भंडाफोड़ किया। अनंतनाग के राख मोमिन डांगी इलाके में हुए इस ऑपरेशन में बड़ी मात्रा में हथियार और गोली-बारूद पकड़े गए हैं।
पैसेंजर की तबियत खराब होने पर कराची डायवर्ट हुई इंडिगो फ्लाइट, नहीं बच सकी जान
नई दिल्ली से कतर की राजधानी दोहा जा रही इंडिगो की फ्लाइट 6E-1736 को मेडिकल इमरजेंसी के चलते पाकिस्तान के कराची डायवर्ट किया गया। एयरलाइन के अधिकारियों के मुताबिक, जब तक पैसेंजर को एयरपोर्ट मेडिकल टीम के पास लाया गया, तब तक उसकी मौत हो गई थी। पूरी खबर यहां पढ़ें...
गोवा के जंगलों में लगी आग, एयरफोर्स के हेलिकॉप्टर बुझाने के लिए तैनात
गोवा के जंगल में लगातार एक हफ्ते से आग लगी हुई है। यह आग लगातार बढ़ती जा रही है। इसे बुझाने के लिए एयरफोर्स के हेलिकॉप्टर तैनात किए गए हैं। IAF के Mi-17 हेलिकॉप्टर ने रविवार को आग से प्रभावित क्षेत्रों में 48,600 लीटर से अधिक पानी डाला और आग को बुझाने की कोशिश की।
केरल के कन्नूर जिले में बम विस्फोट से 2 घायल
केरल के कन्नूर जिले में एक बम विस्फोट में दो लोग घायल हो गए। यह घटना रविवार शाम की है। विस्फोट में संतोष और उनकी पत्नी लसिता को गंभीर चोटें आई हैं। पुलिस ने मौके पर पहुंचकर जांच पड़ताल शुरू कर दी है।
अडाणी समूह ने मार्जिन लिंक्ड शेयर बैक्ड फाइनेंसिंग का भुगतान किया, इनकी वैल्यू 2.15 अरब डॉलर
अडाणी समूह ने प्रमोटर्स को 2.15 अरब डॉलर के मार्जिन लिंक्ड शेयर बैक्ड फाइनेंसिंग (स्टॉक के बदले लिया गया पैसा) का भुगतान कर दिया है। समूह ने इसका भुगतान करने के लिए 31 मार्च 2023 तक का समय लिया था, लेकिन समय से पहले ही भुगतान कर दिया गया। ग्रुप ने हाल ही में ऐसे कई कदम उठाए हैं जिससे इन्वेस्टर्स का भरोसा जीता जा सके। कंपनी का यह कदम उसी से जोड़कर देखा जा रहा है। पूरी खबर पढ़ें ...
हैदराबाद के अट्टापुर के MM पहाड़ी इलाके में लकड़ी के डिपो में लगी भीषण आग
हैदराबाद के अट्टापुर के एमएम पहाड़ी इलाके में लकड़ी के डिपो में भीषण आग लग गई। आग पर काबू पा लिया गया है। किसी के घायल या हताहत होने की सूचना नहीं है। आग लगने के कारणों का अभी तक पता नहीं चल पाया है।